CELEX: 62019TN0077
Language: lt
Date: 2019-02-09 00:00:00
Title: Byla T-77/19: 2019 m. vasario 9 d. pareikštas ieškinys byloje Alcar Aktiebolag/EUIPO — Alcar Holding (alcar.se)

8.4.2019   
            
            
               LT
            
            
               Europos Sąjungos oficialusis leidinys
            
            
               C 131/54
            
         
      2019 m. vasario 9 d. pareikštas ieškinys byloje Alcar Aktiebolag/EUIPO — Alcar Holding (alcar.se)
      (Byla T-77/19)
      (2019/C 131/63)
      Kalba, kuria surašytas ieškinys: anglų
      
         Šalys
      
      
         Ieškovė: Alcar Aktiebolag (Bromma, Švedija), atstovaujama advokato M. Ateva
      
         Atsakovė: Europos Sąjungos intelektinės nuosavybės tarnyba (EUIPO)
      
         Kita procedūros Apeliacinėje taryboje šalis: Alcar Holding GmbH (Viena, Austrija)
      
         Su procedūra EUIPO susijusi informacija
      
      
         Prekių ženklo, dėl kurio kilo ginčas, savininkė: ieškovė.
      
         Prekių ženklas, dėl kurio kilo ginčas: baltos ir mėlynos spalvų vaizdinio Sąjungos prekių ženklo „alcar.se“ paraiška — Registracijos paraiška Nr. 15 508 583.
      
         Procedūra EUIPO: protesto procedūra.
      
         Ginčijamas sprendimas: 2018 m. lapkričio 14 d. EUIPO pirmosios apeliacinės tarybos sprendimas byloje R 378/2018-1.
      
         Reikalavimai
      
      Ieškovė Bendrojo Teismo prašo:
      
                  —
               
               
                  sustabdyti bylos nagrinėjimą Bendrajame Teisme, kol bus baigta procedūra dėl Alcar Holding GmbH prekių ženklo registracijos panaikinimo ir bus nustatyta tikroji Alcar Holding GmbH prekių ženklo apsaugos apimtis,
               
            
                  —
               
               
                  panaikinti visą Apeliacinės tarybos sprendimą,
               
            
                  —
               
               
                  palikti galioti visą Protestų skyriaus sprendimą,
               
            
                  —
               
               
                  priteisti iš Alcar Holding GmbH ieškovės bylinėjimosi Protestų skyriuje, Apeliacinėje taryboje ir Bendrajame Teisme išlaidas.
               
            
         Pagrindai, kuriais remiamasi
      
      
                  —
               
               
                  Apeliacinė taryba klaidingai išplėtė Alcar Holding GmbH prekių ženklo apsaugos apimtį.
               
            
                  —
               
               
                  Apeliacinė taryba padarė klaidą, kai vertino galimybę supainioti prekių ženklus.